burgasdotpro/wikipedia huggingface dataset:
Hedy Lamarr

Hedy Lamarr, vlastným menom Hedwig Eva Maria Kiesler, (* 9. november 1914, Viedeň, Rakúsko – † 19. január 2000, Altamonte Springs, Florida, USA), bola rakúsko-americká herečka. Vo svojej dobe bola považovaná za jednu z najatraktívnejších filmových herečiek.
Preslávila sa filmom "Extase" z roku 1932 (réžia Gustav Machatý). V tomto experimentálnom filme hrala niekoľko minút nahá, čo bol prvý prípad ženskej nahoty vo filme. To bol pre vtedajšiu spoločnosť taký šok, že film odsúdil aj pápež Pius XII. a Adolf Hitler ho zakázal. Vo väčšine kópií (amerických či európskych) boli scény s nahou herečkou vystrihnuté.
Prínos v oblasti bezdrôtovej komunikácie.
George Antheil pre film „Ballet Mécanique“ v rokoch 1923 – 1925 zložil hudbu pre 16 mechanických klavírov, ktoré mali hrať synchrónne. V spolupráci s Hedy Lammar tento princíp použili a spoločne dospeli k predstave rádiovej prenosovej cesty, pri ktorej by sa synchrónne, pomocou diernej pásky (či kotúča), prelaďoval ako vysielač, tak prijímač. Postup, keď sa pri prenose informácií vysielač a prijímač synchrónne a neustále prelaďujú na ďalšie frekvencie, dnes známy pod skratkou FHSS (Frequency-hopping-spread-spectrum), si Antheil a Lamarr dali patentovať v roku 1942 , pričom svoj vynález poskytli bezplatne k dispozícii americkému námorníctvu. Takáto technika prenosu je výrazne odolnejšia voči odpočúvaniu, ako aj rušeniu (zámernému či náhodnému).
US Navy však počas vojny vynález obidvoch umelcov nevyužila a až v roku 1959 sa myšlienky ujala americká elektrotechnická firma "Sylvania Electronic Systems Division" a v utajení viedla vojenský projekt, systém s preladiteľnou nosnou frekvenciou. Prvýkrát bol systém nasadený počas kubánskej krízy v roku 1962 a pre civilné použitie bol uvoľnený až v polovici osemdesiatych rokov. Systém sa čoskoro po uvoľnení uplatnil v družicových komunikačných sieťach a v súčasnosti je prítomný prakticky vo všetkých sieťach používajúcich rádiové rozhranie (mobilná telefónia, satelitná televízia, navigačný systém GPS).
George Antheil zomrel v roku 1959, Hedy Lamarr v roku 2000. Za svoj vynález nikdy odmenu nedostali. Hollywoodska filmová hviezda sa aspoň dočkala morálnej satisfakcie. V roku 1997 bolo Hedy Lamarr, azda ako jedinej herečke v histórii, udelené v USA čestné uznanie za zásluhy o rozvoj elektrotechniky.
V roku 1998 použila spoločnosť "Corel" na obal a propagáciu svojho grafického programu Corel DRAW 8 prekreslenú fotografiu Hedy Lamarr, ale bez povolenia. Z následného súdneho sporu si Hedy odniesla 200 000 dolárov.
Kreveta

Kreveta je slovenský názov niektorých rodov zo staršieho taxónu plávavce (nazývaného aj plávajúce desaťnožce, kráčajúce desaťnožce alebo zriedkavo krevety, lat. Natantia Boas, 1880), ktorý patrí pod desaťnožce, a ktorý je v súčasnom systéme desaťnožcov už rozdelený do taxónov Dendrobranchiata, Stenopodidea a Caridea. 
Žije v moriach i sladkých vodách. Vie dobre plávať, má fylobranchiátne žiabre, prvé dva páry kráčivých končatín sú modifikované na klepetá, filtračné vejáriky alebo kefky. Má valcovitý pancier, vybiehajúci v čelný hrot rostrum, a dlhý rovný zadoček. Cez deň žije väčšinou skryto, v noci vychádza za potravou, ktorú vyhľadáva dlhými tykadlami. V nebezpečenstve uniká často smerom dozadu údermi chvostovej plutvičky.
Krevety majú široké využitie v gastronómii alebo v akvaristike.
Biologické podrobnosti pozri v článkoch o týchto taxónoch.
Cyklotrón

Cyklotrón alebo cyklický vysokofrekvenčný urýchľovač je zariadenie, ktoré slúži na urýchľovanie nabitých častíc pomocou vysokofrekvenčného elektrického poľa. V zariadení je vytvorené silné magnetické pole, ktoré vedie častice po kruhových trajektóriach. Prvý funkčný prototyp cyklotrónu postavil Ernest Orlando Lawrence v roku 1931. 
Konštrukcia a princíp.
Cyklotrón sa skladá z troch hlavných častí:
Nabité častice sa injektujú do stredu vákuovej komory s malou počiatočnou rýchlosťou. Pod vplyvom magnetického poľa vytvoreného duantom sa častice začnú pohybovať po kruhovej trajektórii. V momente, keď sa častica nachádza v oblasti jedného z duantov, nie je ovplyvňovaná elektrickým poľom medzi duantmi (princíp Faradayovej klietky). Kruhová trajektória privádza nabitú časticu do priestoru medzi duanty, kde je pomocou zdroja vysokofrekvenčného striedavého napätia vytvorené elektrické pole o sile niekoľko 10 kV až 1000 kV, ktoré časticu urýchli. Následne častica prechádza druhým z duantov, ktorý ju privedie opäť po kruhovej dráhe (po urýchlení v priestore medzi duantmi sa polomer kruhovej dráhy zväčšil) do priestoru medzi duanty. V tomto priestore je opäť urýchľovaná elektickým poľom, ktoré sa za dobu letu častice duantom prepólovalo (v opačnom prípade by častica bola poľom spomaľovaná). Tento proces sa viackrát opakuje, až častica dosiahne požadovanú energiu. Kinetická energia takto urýchlenej častice môže po mnohých obehoch dosiahnuť hodnoty až 50 MeV.
Z popisu fungovania cyklotrónu je zrejmé, že magnetické pole vytvorené duantmi je využívané k vedeniu častíc po kruhovej trajektórii a neprispieva k ich urýchleniu. Magnetické pole je orientované kolmo na dráhu častíc (v obrázku to znamená kolmo na jeho rovinu) a vplyvom Lorentzovej sily tak spôsobuje zakrivenie dráhy nabitej častice. Táto trajektória je kruhová, jej polomer sa s rastúcou rýchlosťou častice zväčšuje. Pri zanedbaní relativistických efektov doba letu jedným duantom nezávisí na rýchlosti častice, vďaka čomu je urýchľovanie častice v priestore medzi duantmi možné pomocou striedavého zdroja napätia s konštantnou frekvenciou. Táto frekvencia sa nazýva aj cyklotrónovou frekvenciou a je daná vzťahom:
Kde Q je náboj častice, B je veľkosť magnetickej indukcie a m je hmotnosť nabitej častice.
Použitie cyklotrónu.
Spočiatku bol cyklotrón najlepším zdrojom vysokoenergetických častíc pre experimenty v jadrovej a časticovej fyzike. V súčasnej dobe je použitie cyklotrónu pre základný výskum v tejto oblasti obmedzené z dôvodu nízkych výstupných energií urýchlených častíc.
V medicíne sa cyklotróny používajú pri liečení rakoviny. Zväzky iónov urýchlené cyklotrónom môžu byť použité v protónovej terapii, kedy takéto zväzky prechádzajú ľudským telom, pričom ničia rakovinové tkanivá s minimálnym vplyvom na zdravé tkanivá.
Cyklotrón sa tiež používa na bombardovanie atómov zväzkami iónov, pričom vznikajú krátko žijúce izotopy (rádionuklidy) emitujúce pozitróny, ktoré sa dajú využiť pre pozitrónovú emisnú tomografiu (PET).
Boršč

Boršč je polievka z červenej repy a kapusty známa z kuchyne viacerých východo- a stredoeurópskych národov. Považovaná za ruské a ukrajinské národné jedlo. Polievky podobné boršču sa varia aj v ďalších krajinách bývalého Sovietskeho zväzu, Poľsku (barszcz) a Bulharsku. 
Základom boršču je vývar z kostí a mäsa (obvykle predného hovädzieho pre ruskú alebo ukrajinskú verziu boršču) a zmes osmaženej zeleniny (červená repa, kapusta, zemiaky, mrkva, cibuľa). Zelenina sa nakrája na rezance, osmaží sa na tuku a ľahko sa zahustí zápražkou, následne sa rozriedi vývarom, doplní sa varené mäso a polievka sa dochutí octom. Bohatší boršč sa dopĺňa nakrájanou údeninou a podáva sa s kyslou smotanou.
Ukrajinský variant boršču kladie dôraz na sýto červenú farbu, repa sa preto pripravuje samostatne a ešte pred samotnou tepelnou úpravou sa zastrekne octom. Do zeleninovej zmesi sa pridáva petržlen a paradajkový pretlak. Odporúčaným tukom je bravčová masť, ktorá by mala prebrať farbu pretlaku - na hotovej polievke by mali plávať jantárovo zafarbené mastné oká. Vyškvarené kocky slaniny sa dopĺňajú aj do hotovej polievky.
V Štetíne sa boršč podáva aj ako nápoj k štetínskemu cestu.
Semion Alexandrovič Varlamov

Semion Alexandrovič Varlamov (, * 27. apríl 1988, Samara) je ruský hokejový brankár pôsobiaci za tím New York Islanders. Na drese nosí číslo 40. Bol draftovaný v roku 2006 Washingtonom Capitals na 23. mieste v prvom kole.
Kariéra.
S hokejom začal vo veku 8 rokov. Hrával v juniorskom klube Jaroslavľ-2 v tretej ruskej hokejovej lige. V sezóne 2004/05 bol preradený do prvého tímu Lokomotivy Jaroslavľ, kde pôsobil ako náhradník za Ivana Kaustina. V lete 2005 odišiel Kaustin z klubu preč, a tak pozíciu jednotky dostal Semion Varlamov. V roku 2008 výrazne pomohol postupu Jarosľavu do finále ruskej ligy. Sezónu 2008/09 sa z Jarosľavu presunul do farmárskeho klubu Washingtonu Capitals Hershey Bears v AHL. V Hersey Bears odohral 27 zápasov a v NHL-ke odchytal 6 zápasov. Na konci základnej časti sa zranil Brent Johnson a na pozíciu dvojky vo Washingtone bol povolaný s AHL-ky Varlamov. Zlom v jeho kariére prišiel po prvom zápase play-off s New Yorkom Rangers, keď po nepresvedčivom výkone Joseho Theodora dostal šancu chytať v druhom zápase. Odvtedy nepustil Joseho Theodora do bránky. Až v siedmom zápase v sérii proti Pittsburghu ho pustil po štvrtom inkasovanom góle. Pred sezónou 2009/10 ho tréner Bruce Boudreau vyhlásil za brankársku dvojku.
Reprezentácia.
 
 
 
Tréner Ruského mužstva Viačeslav Bykov ho nominoval na MS 2010. Na šampionáte Rusko prehralo až vo finále s Českom, a skončilo na striebornej priečke. Na MS 2012 Rusko vyhralo nad Slovenskom 6:2 a získalo zlaté medaily.
Bel Ami

Bel Ami resp. Bel ami môže byť:
.net

.net je generická doména najvyššej úrovne (gTLD), ktorá sa používa v internetovom systéme názvov domén. Založená bola v roku 1985.
Pôvodne bola doména určená pre sieťovo zamerané projekty napríklad pre poskytovateľov internetu. Avšak stala sa z nej alternatívou pre .com v prípade ak bola rovnaká doména obsadená.
.name

.name je generická doména najvyššej úrovne (gTLD), ktorá sa používa v internetovom systéme názvov domén. Založená bola v roku 2001.
RapidShare

RapidShare (spoločnosť RapidShare AG Švajčiarsko, Cham) bol jeden z najväčších upload serverov (miesto na nahranie a spoločné používanie súborov) na svete. Spoločnosť bola založená v roku 2002, pričom najväčšiemu úspechu sa tešila v roku 2012 po vypnutí Megauploadu.
Koniec činnosti.
Spoločnosť na svojej webovej stránke informovala, že do konca marca 2015 ukončí činnosť, pričom dôvody tohto rozhodnutia nekonkretizovala.
RapidShare sa stával úložiskom nelegálne šírených autorských diel, v dôsledku čoho spoločnosť čelila viacerým súdnym sporom. Predpokladá sa, že za rozhodnutím ukončiť činnosť bol pokles počtu používateľov v dôsledku zavedenia protipirátskych pravidiel.
V roku 2013 spoločnosť prepustila väčšinu zamestnancov. Už vtedy sa predpokladalo, že čoskoro môže ukončiť činnosť.
Stavropol

Stavropol alebo Stavropoľ () je mesto na juhu Ruska. Je administratívnym centrom Stavropoľského kraja. Žije tu 365 900 obyvateľov (2009). Jeho názov pochádza z gréckych slov "stavros" a "polis", čo v preklade znamená "Mesto kríža".
Dejiny.
Prvá správa pochádza z roku 1778 a zmieňuje sa o stavbe pevnosti. Riadil ju princ Grigorij Alexandrovič Potemkin na žiadosť Kataríny Veľkej. Postavili ju tunajší kozáci, aby sa stala súčasťou reťaze pevností brániacich južnú hranicu impéria proti Turkom. Podľa povesti našiel pri stavbe jeden vojak veľký kamenný kríž, preto dostalo osídlenie názov Stavropoľ-Kavkazský (Ста́врополь-Кавка́зский). Pevnosť zaberala plochu približne a mala pôdorys nepravidelného mnohouholníka, ktorý bol pretiahnutý z juhozápadu na severovýchod. Pozdĺžna os merala 700 metrov, priečna 320. Celá pevnosť bola obohnaná valom vysokým 1,8 metra a priekopou, ktorej hĺbka bola asi 3,5 metra a šírka od 6 do 9 metrov.
V 19. storočí sa postupne pevnosť rozrástla do obchodného strediska a stala sa administratívnym centrom Stavropolskej gubernie.
Počas Občianskej vojny prebiehali o mesto niekoľkokrát boje a bolo viackrát dobyté červenou armádou, naposledy 29. januára 1920. Od roku 1935 do roku 1943 bol Stavropol premenovaný na Vorošilovsk. Od 3. augusta 1942 do 21. januára 1943 bolo mesto okupované Nemcami a boje oň ho ťažko poškodili.
Po vojne (1946) boli v oblasti nájdené zásoby zemného plynu. Neskôr bolo mesto pripojené na plynovod smerujúci do Moskvy. V administratíve mesta niekoľko rokov pracoval Michail Sergejevič Gorbačov, ktorý pochádzal z neďalekej obce Privoľnoje.
26. mája 2010 v meste, pri dome športu a kultúry explodovala nastražená bomba, ktorá usmrtila najmenej 7 ľudí a 40 ďalších zranila. Bomba explodovala 15 minút pred začiatkom vystúpenia čečenského hudobéno súboru.
Program Discovery

 
Program Discovery americkej agentúry NASA je zameraný na nízkorozpočtové vysoko vedecky zamerané vesmírne misie. Program plnil požiadavky administrátora NASA Daniela S. Goldina, ktorý presadzoval prístup nazvaný „rýchlejšie, lepšie, lacnejšie“ (). Misie navrhujú tímy ľudí z priemyslu, z menších firiem, vládnych výskumných pracovísk alebo univerzít. Na čele každého tímu stojí hlavný riešiteľ PI (). Návrhy sú volené pomocou výberových konaní, kde musia byť splnené podmienky: 
Aktuálne misie.
Missions of opportunity.
K programu Discovery patria aj tzv "príležitostné misie" (). Ide o menšie projekty, ktoré sú súčasťou iných sond a misií. Náklady na tieto misie nesmú presiahnuť 35 miliónov dolárov.
Genesis (sonda)

Genesis bola americká kozmická sonda programu Discovery z roku 2001, určená na výskum Slnka, resp. na prieskum slnečného vetra. 
Predchádzajúce výskumy.
Sonda Genesis bola po sonde SOHO, satelite TRACE a sonde Ulysses v poradí štvrtá z poslednej doby, ktorá bola zameraná primárne na výskum Slnka.. Ako prvá sa pokúsila o zber častíc slnečného vetra. Plánované náklady na projekt Genesis boli 216 miliónov dolárov.. Čiastočné pokusy v tomto smere sa uskutočnili v USA a ZSSR 20 rokov predtým so sondami z programov Explorer a Kosmos. 
Konštrukcia.
Sonda obsahovala na diaľku riadené necelé tri stovky lapačov, ktoré dva roky zbierali častice slnečného vetra. Hmotnosť sondy pri štarte bola . 
Postup misie.
Sonda odštartovala z kozmodrómu Cape Canaveral na Floride 8. augusta 2001 s pomocou nosnej rakety Delta II 7326. V katalógu COSPAR má označenie 2001-034A. 
Pristávacie puzdro sondy malo v pláne pristáť v púšti v Utahu s padákmi, ale aby sa zamedzilo poškodeniu, bol pripravený vrtuľník s dlhým zavesenými hákom, ktorý mal sondu zachytiť. Plánované pristátie puzdra sondy sa odohralo 8. septembra 2004. Návratovému puzdru sondy Genesis sa podľa vyšetrovania vinou zlej inštalácie senzorov, poukazujúcich na vstup do atmosféry, neotvoril padák. Zariadenie sa po páde rýchlosťou rozbilo v púšti. Zvyšky puzdra a vzoriek boli prevezené do laboratórií NASA na ďalšie skúmanie. Muselo sa určiť, ku akej veľkej kontaminácii došlo a ako veľká hrúbka materiálu sa musela odstrániť, aby sa vedci dostali na vzorky slnečného vetra nekontaminované nečistotami z miesta dopadu. 
Samotná sonda pokračuje ďalej v lete okolo Zeme.
Rustika

Rustika môže byť:
Christian Malcolm

 
 
 
 
 
 
Christian Malcolm (* 3. jún 1979, Cardiff, Wales, Spojené kráľovstvo) je britský atlét, ktorý sa venuje šprintérskym tratiam, behu na 100 a 200 metrov.
Leslie Djhone

 
 
 
 
 
Leslie Djhone (* 18. marec 1981, Abidjan, Pobrežie Slonoviny) je francúzsky atlét, ktorý sa venuje behu na 400 metrov. Z Majstrovstiev sveta v atletike má jednu medailu.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 400 metrov na piatom mieste výkonom 45,11 s. K tretiemu miestu Davida Nevilla mu chýbalo 31 stotín.
Martyn Rooney

 
 
 
Martyn Joseph Rooney známy aj pod skráteným menom Martyn Rooney (* 3. apríl 1987, Spojené kráľovstvo) je britský atlét, ktorý sa venuje behu na 400 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 400 metrov na šiestom mieste výkonom 45,12 s. K tretiemu miestu Davida Nevilla mu chýbalo 32 stotín sekundy.
Hans Hollein

Hans Hollein (* 30. marec 1934 – † 24. apríl 2014) bol rakúsky architekt a dizajnér. V roku 1985 získal Pritzkerovu cenu.
Diplom získal v roku 1956 na "Akademie der bildenden Künste" vo Viedni. Odišiel do USA a študoval na "Illinois Institute of Technology" (1959) a "University of California, Berkeley" (1960). Pracoval pre viaceré ateliéry vo Švédsku a USA, po príchode do Viedne v roku 1964 si založil vlastný ateliér. Pôsobil ako profesor na viacerých univerzitách.
Piatigorsk

Piatigorsk () je mesto na juhu Ruska. Nachádza sa v južnej časti Stavropoľského kraja. Rozkladá sa na ľavom brehu rieky Podkumok. Najvyšším bodom je hora Beštau s vrcholom vo výške 1401 m. n. m a v okolí sa nachádza viacero vrcholov: hora Mašuk (okolo 950 m), Goriačaja, Post, Piket, Kazačka a iné.
Mesto je vyhľadávaným rekreačným strediskom, celá oblasť je bohatá na minerálne vody a Piatigorsk je administratívnym centrom širšej aglomerácie, ktorá združuje mestá s rekreačným zameraním (Kaukazské minerálne vody). Z tejto skupiny sa Piatigorsk vyznačuje najrôznorodejšími prírodnými liečebnými zdrojmi minerálnych vôd, ktorých liečivé účinky boli známe dávno v minulosti. Nachádza sa tu vyše 40 prameňov s rôznymi teplotami a chemickým zložením. Z neďalekého Tambukanského jazera sa ťaží bahno, ktoré má liečivé účinky. Klíma mierneho kontinentálneho podnebia je veľmi priaznivá najmä v lete a začiatkom jesene, kedy je Piatigorsk vyhľadávaný pre priaznivé terapeutické účinky tunajšieho vzduchu.
Žije tu 140 105 obyvateľov (2008).
Renny Quow

 
 
 
Renny Quow (* 25. august 1987, Tobago) je atlét reprezentujúci Trinidad a Tobago, ktorý sa venuje behu na 400 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 400 metrov na siedmom mieste výkonom 45,22 s. K tretiemu miestu Davida Nevilla mu chýbalo 42 stotín sekundy.
Enantiomér

Enantiomér je v chémii označenie jedného z dvojice stereoizomérov opticky aktívnej látky. Enantioméry (dva stereoizoméry tej istej látky) sú si navzájom zrkadlovými obrazmi, ktoré nie je možné zjednotiť (otočiť v priestore tak, aby mali identické usporiadanie). Enantioméry majú rovnaké chemické vlastnosti, okrem reaktivity s inými chirálnymi zlúčeninami, a rovnaké fyzikálne vlastnosti, s výnimkou otáčania roviny polarizovaného svetla (optickej aktivity). Vyššie uvedené názvy obsahujúce výraz „enantiomorf...“ sa používajú aj v iných kontextoch.
Zlúčenina alebo zmes, v ktorej je rovnaký pomer enantiomérov (50 %50 %), sa javí ako opticky neaktívna a nazýva sa racemát.
Pri príprave len jedného z dvojice sa využíva asymetrická syntéza, pri ktorej je získaný výsledný produkt s požadovanou optickou izomériou. Takáto syntéza je však spravidla ekonomicky nevýhodná, preto sa prípravky (napríklad liečivá) predávajú ako racemáty, pričom množstvo racemátu sa zdvojnásobuje oproti množstvu účinnej látky (jedného z enantiomérov). Existujú však i výnimky, kedy to nie je možné, pretože jedna z látok má negatívne účinky – medzi takéto látky patrí napríklad talidomid.
Iné názvy.
Enantiomér sa takisto označuje ako optický izomér. Zriedkavo sa označuje ako enantiomer, enanciomér, enantiomorf, enantiomorfná forma, enantiomorfný tvar. Okrem toho sa niekedy používajú termíny optický antipód alebo len antipód, použitie týchto termínov sa už však neodporúča.
Kavkazskije Mineraľnyje Vody

Kavkazskije Mineraľnyje Vody (; doslova "Kaukazské minerálne vody"; skrátene KMV - rus. "KMB", KavMinVody/Kavminvody, Kavmingruppa - "Кавминводы, Кавмингруппа") je skupina kúpeľných stredísk v Stavropoľskom kraji. Zahŕňa mestá Jessentuki, Železnovodsk, Kislovodsk, Piatigorsk a Mineraľnyje Vody. Nachádza sa na Stavropoľskej vysočine a severných svahoch Veľkého Kaukazu.
Nachádza sa tu spolu viac ako 130 minerálnych prameňov a veľké zásoby liečivého ílovitého bahna (Tambukanské jazero). Celá oblasť je známa už od roku 1803 a patrí k najstarším kúpeľným miestam v Rusku.
Oficiálne dejiny KavMinVody sa začala 24. apríla 1803, kedy bolo podpísané vyhlásenie Alexandra Prvého "O priznaní štátneho významu Kaukazských minerálnych vôd a potrebe ich využívania". Regionálnym centrom KMV je mesto Jessentuki. V minulosti malo toto postavenie mesto Piatigorsk. Významné medzinárodné letisko sa nachádza v meste Mineraľnyje Vody.
James Dewar

James Dewar (* 20. september 1842, Kincardine-on-Forth, Spojené kráľovstvo – † 27. marec 1923, Londýn) bol škótsky chemik a fyzik.
Jeho vedecká práca mala široké rozpätie – od organickej chémie, cez spektroskopiu po chémiu a fyzikálne vlastnosti vodíka, no najznámejšou je jeho práca na skvapalňovaní plynov (ako prvý skvapalnil kyslík a vodík, no pri skvapalnení hélia ho predbehol Heike Kamerlingh Onnes). Známa je aj termoska (Dewarova nádoba), ktorá slúži dodnes na udržiavanie teploty v nej uchovávaných látok.
Tambukan (jazero)

Tambukan alebo Tambukanskoje ozero alebo Boľšoj Tambukan () je bezodtokové horkoslané jazero oválneho tvaru na severnom Kaukaze, tvorí hranicu medzi Stavropoľským krajom a ruskou republikou Karačajsko-Čerkesko. 9 kilometrov severozápadne sa nachádza kúpeľné mesto Piatigorsk. 2 kilometre južne od Tambukanského jazera sa nachádza osada Etoka na rovnomennej rieke. Vodná plocha zaberá , hlboké je priemerne od 1,5 do 2 metrov, najväčšia hĺbka je 3,1 metra. Hladina nepravidelne kolíše, v závislosti od hladiny podzemných vôd.
Na dne sa nachádza hrubá vrstva ílovitého bahna. Obsahuje sulfáty a chloridy, sodné a horečnaté s celkovou mineralizáciou 50 až 60 g/dm³. Využíva sa hlavne na liečenie v bahenných kúpeľoch Kaukazských minerálnych vôd. Podľa odhadu odborníkov, liečivé účinky ílovitého bahna z jazera (ktorého je tu asi jeden a pol milióna ton) prevyšujú aj kvalitu bahna z Mŕtveho mora. Bahno sa dokonca vyváža aj mimo Ruska a v medicíne sa využíva už od roku 1886. Tambukanské jazero a jeho okolie je chránenou prírodnou oblasťou.
Tambukan

Tambukan môže byť:
Bosáž

Bosáž alebo bosovanie môže byť:
Bosa

Bosa môže byť:
Franz Danksagmüller

Franz Danksagmüller (* 1969, Sankt Martin im Innkreis) je rakúsky organista.
Biografia.
V rokoch 19801988 študoval u Walthera R. Schustera v Passau. Pokračoval štúdiom cirkevnej hudby a organu u Michaela Radulesca na Universität für Musik und darstellende Kunst Wien. Okrem toho študoval kompozíciu u Dietmara Schermanna, Ericha Urbannera, v rokoch 19931995 organ u Daniela Rotha v Saarbrückene a neskôr elektronickú hudbu a hudobné technológie v "Studio for Advanced Music &amp; Media Technology" u Karlheinza Essla mladšieho na Anton Bruckner Privatuniversität Linz.
Franz Danksagmüller pôsobil v rokoch 1990 až 1994 v Wiener Karlskirche, od roku 1994 do 1999 bol organistom v St. Elisabeth vo Viedni a od roku 1993 do 1999 pedagógom na Konservatorium für Kirchenmusik v Linzi. V rokoch 19952003 vyučoval hru na organ a improvizáciu na Universität für Musik und darstellende Kunst vo Viedni. Od roku 1999 do 2005 bol organistom v dóme v Sankt Pölten. Od októbra 2005 je profesorom organovej hry a improvizácie na Musikhochschule Lübeck v Lübecku. V roku 2007 koncertoval na Kremnickom hradnom organe.
Tvorba.
Zaujíma sa o elektronickú hudbu, od experimentálnej elektroniky po pop, klubovú a filmovú hudbu. Jeho kompozície zahŕňajú komornú hudbu, skladby pre organ, zbor a elektronickú a scénickú hudbu. Taktiež sa venuje projektom živej hudby pre nemé filmy.
Walther Bothe

Walther Bothe (* 8. január 1891, Oranienburg, Nemecko – † 8. február 1957, Heidelberg) bol nemecký fyzik. 
Jeho práca bola orientovaná predovšetkým na jadrovú fyziku. Výrazne prispel k metódam štúdia jadrových reakcií, skúmal tiež Comptonov jav, kozmické žiarenie, či duálny (vlnovo-časticový) charakter radiácie. Za jeho prínos v oblasti jadrovej fyziky mu bola v roku 1954 udelená Nobelova cena za fyziku.
Pavel Alexejevič Čerenkov

Pavel Alexejevič Čerenkov ( ; * 28. júl 1904, Voronež, Rusko - † 6. január 1990, Moskva) bol sovietsky fyzik. Je známy najmä vďaka objasneniu tzv. Čerenkovovho efektu. Podieľal sa tiež na vývoji urýchľovača častíc. V roku 1958 mu bola za jeho vedecký prínos udelená Nobelova cena za fyziku.
Životopis.
Pracoval v leningradskom Štátnom optickom ústave AV SSSR pod vedením S. I. Vavilova. Pri štúdiu luminiscencie kvapalín pod vplyvom žiarenia gama spozoroval v roku 1934 slabé belasé žiarenia, ktorého pôvodom sa ukázali sekundárne elektróny. Ukázalo sa, že na rozdiel od luminiscenčného žiarenia nezávisí od teploty a zhášajúcich prímesí. Vavilov urobil záver, že jeho zdrojom je strata energie samotných elektrónov. Teoretické vysvetlenie dali Igor Jevgenievič Tamm a Ilia Michajlovič Frank, ktorí spolu s P. Čerenkovom dostali v roku 1958 Nobelovu cena za fyziku „pre objav interpretáciu Čerenkovovho efektu“.
Čerenkovovo žiarenie sa využíva v detektoroch vysokoenergetických častíc. Aktívna zóna jadrových reaktorov alebo ich vyhorené palivové články chladené vodou sú efektným prejavom intenzívneho belasého Čerenkovovho žiarenia – niekoľkometrová vrstva vody neprepúšťa neutrónové a gama žiarenie, ale je opticky priezračná a dovoľuje bez rizika pozorovať vysokoaktívne materiály.
Ako mnoho rodín počas stalinských represií v Sovietskom zväze, prežíval Čerenkov osobnú tragédiu, v roku 1937 zatkli po druhýkrát jeho otca a o rok neskôr ho popravili. Paradoxne, Čerenkov bol dvakrát vyznamenaný Stalinovou cenou v roku 1946 a 1951.
Jozef Kello

Jozef Kello (* 18. október, 1889, Bobrovec – † 17. marec 1951, Bratislava) bol slovenský herec a spoluzakladateľ Slovenského národného divadla.
Zo života.
Jozef Kello pochádzal z dedinky Bobrovec pri Liptovskom Mikuláši, kde sa zoznámil s ochotníckym divadlom. Absolvoval štúdium murárčiny, po štúdiách si v Košiciach založil kníhkupectvo a už onedlho popri ňom fungoval aj divadelný spolok. V roku 1921 sa po vyhlásenom konkurze do súboru SND stáva jedným z prvých piatich slovenských profesionálov. Kvôli svojmu výzoru hrával väčšinou staršie postavy. V činohre pôsobil vyše 30 rokov a zahral si temer 300 postáv. Ako prvý hral (jemu ako na mieru šitú) postavu Jožka Púčika. Mal sklon k nadrávaniu a preháňaniu, čo bolo vo fraškách vtedy vítané, ale vo vážnejšom repertoári kritikmi vyčítané.
Albert Abraham Michelson

Albert Abraham Michelson (* 19. december 1852, Strzelno, Prusko (dnes Poľsko) – † 9. máj 1931, Pasadena, Kalifornia, USA) bol americký fyzik. Je známy najmä vďaka meraniu rýchlosti svetla a tzv. Michelson-Morleyovmu experimentu. V roku 1907 mu bola udelená Nobelova cena za fyziku, čím sa stal prvým nositeľom Nobelovej ceny z USA vo vedeckej disciplíne.
Trnavská univerzitná kníhtlačiareň

Trnavská univerzitná kníhtlačiareň bola tlačiareň pôsobiaca pri starej Trnavskej univerzite. Po vzniku Trnavskej univerzity pôsobila pri nej do roku 1640 najprv ako arcibiskupská kníhtlačiareň, ktorá sa v roku 1640 transformovala na akademickú. 
Akademickú tlačiareň spravoval prefekt (člen profesorského zboru), niekedy tiež s pomocníkom, väčšinou vyučeným typografom (tzv. socius prefecti), technicky sa o ňu staral faktor, ktorého meno sa zvyčajne uvádzalo aj na titulnom liste tlače. Za 125 rokov pôsobenia akademickej tlačiarne sa ich vystriedalo 26. V polovici 17. storočia sa tlačiareň presťahovala do budovy univerzity a neskôr patrila k najvýznamnejším tlačiarňam vtedajšieho Uhorska. V roku 1770 mala 6 tlačových strojov a zamestnávala 10 strojmajstrov a 10 sadzačov. Mala vlastnú písmolejáreň i kniháreň a vlastnila tiež papierne v Dechticiach a Kláštore pod Znievom. 
Za obdobie svojej činnosti vyprodukovala okolo 5 000 rôznych kníh nielen s náboženskou tematikou, ale i diela historické, filozofické, životopisné, divadelné hry, kalendáre a pod. v rôznych jazykoch vrátane slovenčiny. Z najvýznamnejších tlačí možno spomenúť Szőlősiho "Cantus catholici", Martina Sentivániho "Miscellanea", Timonovu "Topographiu" a pod. Po zrušení rádu jezuitov v roku 1773 bola tlačiareň zoštátnená a stala sa z nej tlačiareň trnavská. Pod novou správou pracovala štyri roky, do roku 1777. Pri príležitosti zoštátnenia bola vyhotovená inventúra, z ktorej poznáme podrobný stav tlačiarenského zariadenia i zamestnancov, ako i produkciu a zásoby tlačiarne. 
Po roku 1777 sa zamestnanci i zariadenie trnavskej tlačiarne začali sťahovať do Budína a v Trnave zostala len ako filiálka tlačiarne budínskej Kráľovskej univerzity. Jej produkcia sa postupne znižovala, nakoniec mala troch sadzačov a štyroch strojmajstrov, no i tak vytlačila celkom 477 známych diel, z toho 71 slovenských. Nakoniec bola v roku 1798 zrušená.
Micah Kogo

 
 
Micah Kogo (* 3. jún 1986, Burnt Forest) je kenský atlét, ktorý sa venuje behu na 5 000 a 10 000 metrov. Na olympijských hrách získal jednu medailu. V roku 2009 prekonal svetový rekorde v behu na 10 000 metrov s časom 27:01.
Edwin Soi

 
 
Edwin Cheruiyot Soi známy aj pod skráteným menom Edwin Soi (* 3. marec 1986, Kericho) je kenský atlét, ktorý sa venuje behu na 3 000 a 5 000 metrov. Na olympijských hrách získal jednu medailu.
Kariéra.
Peking 2008.
Na Letných olympijských hrách 2008 v Pekingu získal v disciplíne behu na 5 000 metrov bronzovú medailu výkonom 13:06,22 min. K druhému miestu Eliuda Kipchogeho mu chýbali 3 sekundy a 42 stotín.
Karl Ferdinand Braun

Karl Ferdinand Braun (* 6. jún 1850, Fulda, Hessenské veľkovojvodstvo, Nemecký spolok – † 20. apríl 1918, Brooklyn, New York, New York, USA) bol nemecký fyzik a vynálezca, ktorý výrazne prispel k vývoju rádiových a televíznych technológií. 
V roku 1897 ako prvý zostrojil CRT osciloskop. V roku 1909 mu bola udelená Nobelova cena za fyziku.
Herschelov vesmírny ďalekohľad

Herschelov vesmírny ďalekohľad bol kozmický teleskop pomenovaný podľa britského astronóma Fredericka Williama Herschela. Je to infračervený ďalekohľad s priemerom primárneho zrkadla (o viac ako má HST). V porovnaní s aktuálne najlepším infračerveným teleskopom Spitzer bol Herschel 4× väčší. Je dlhý a široký.
Je rozdelený do dvoch častí – na servisný modul a zrkadlo, ktoré je chladené kvapalným héliom. Teleskop je typu Cassegrein. Primárne zrkadlo má priemer a sekundárne . Údaje zo zrkadla putujú do troch prístrojov:
Všetky tri boli navrhnuté špeciálne pre tento teleskop.
Mal pracovať približne 3 roky, potom bola misia predĺžená o 1 ďalší rok. Pozoroval do 29. apríla 2013, kedy jeho teplota stúpla natoľko, že už nemohol ďalej pracovať.
Na obežnú dráhu ho vypustila raketa Ariane 5 14. 5. 2009 z európskeho kozmodrómu Kourou vo Francúzskej Guyane spolu s Planckovým teleskopom.
Zdroj.
Herschel a Planck – startují dva dalekohledy do kosmu (po česky)
Henric Höglund

Henric Höglund (* 22. december 1977, Hammarö) je švédsky hokejový útočník.
Klubový Hokej.
Odchovanec švédskeho Hammarö HC.Pôsobil vo viacerých kluboch kde nazbieral veľa skúsenosti. Pôsobil v SM-Lige vo Fínsku aj v Nórskej Eliteserien. 
V sezóne 2009/2010 ho kontaktoval slovenský Klub HC Košice.
Hospodárstvo (oblasť činnosti)

Hospodárstvo alebo ekonomika je časť (spoločenského) života (súhrn príslušných činností a zariadení) zameraná na materiálne udržiavanie a zabezpečovanie ľudského života. Trochu iná definícia znie, že je to oblasť spoločenskej činnosti, prostredníctvom ktorej sa vyrábajú, rozdeľujú, vymieňajú a spotrebúvajú úžitkové hodnoty. V užšom zmysle a nepresne je hospodárstvo alebo ekonomika spôsob organizovania výrobnej činnosti resp. výrobná činnosť. 
Veda, ktorá skúma hospodárstvo sa nazýva hospodárska veda. Jej jadro tvorí ekonómia (makroekonómia a mikroekonómia).
Hospodárstvo je teda spôsob organizovania ekonomického života spoločnosti, ktorá uskutočňuje výrobu, rozdeľovanie, výmenu a spotrebu statkov a služieb. Čo vyrábať?, Ako vyrábať? a Pre koho vyrábať? to sú otázky, ktoré predstavujú triádu ekonomických problémov. V hospodársky rozvinutých civilizáciách sa môžeme stretnúť s tromi typmi ekonomiky v závislosti podľa toho, kto, resp. čo rozhoduje o triáde ekonomických problémov:
1) Príkazová ekonomika - takmer všetky rozhodnutia o výrobe a rozdeľovaní výsledkov robí direktívne vláda krajiny (tie, ktoré urobia občania sa nazývajú - šedá ekonomika).
2) Trhová ekonomika - opiera sa o princípy voľného podnikania; Otázky čo, pre koho a ako vyrábať určujú ľudia na základe noriem, systému trhov, cien, ziskov a strát, odmien a trestov, atď.
3) Zvyková ekonomika (alebo Inštiktívna ekonomika) - opiera sa prevažne o skúsenosti predošlých generácií (preferuje zaužívané habity) 
4) Zmiešaná ekonomika - obsahuje prvky voľného trhu, príkazov a/alebo zvykov, t. j. prvky voľnej podnikateľskej aktivity tak zmiešava so štátnou aktivitou a so zvykmi.
5) Prírodná ekonomika - opiera sa prísne o rovnováhu - príroda verzus človek. Jedinec či spoločnosť si z prírody nevezmú nič, čo by príroda (sama a v krátkom čase) nedokázala (bez akýchkoľvek následkov) opäť vytvoriť. Vyhýba sa všetkému umelému.
Hermetické bratstvo z Luxoru

Hermetické bratstvo z Luxoru alebo Hermetické luxorské bratstvo (, "H. B. of L.") bola okultná organizácia — rád, ktorá sa objavila v Londýne na verejnosti ku koncu roku 1884.
Pôvod.
Aj keď sa rád stal známym roku 1884, podľa jeho vnútorného dokumentu však začal pracovať už v 1870, resp. 1873. V tomto dokumente, ktorého autorom je Peter Davidson, rád založil Max Theon, ktorý bol roku 1870 v Káhire údajne zasvätený do stupňa neofyt "„adeptom jasného, večného a starobylého Rádu pôvodného H. B. z L.“", koptským mágom Paulom Metamonom, spolu s Helenou Blavatskou.
Vzťah z tajomným "Bratstvom z Luxoru", ktorý spomína Blavatská, nie je jasný.
História a učenie.
Theon sa síce stal veľmajstrom Vonkajšieho rádu, ale zdá sa, že okrem svojej počiatočnej úlohy nemal s každodenným životom rádu moc spoločného a ani s jeho edukačnými aktivitami. Pravdepodobne tieto veci prenechal Petrovi Davidsonovi, ktorý bol provinčným veľmajstrom severnej (Škótska) a neskôr aj východnej oblasti (Ameriky).
Učenie údajne vychádzalo zo staroegyptskej tradície, čo naznačuje aj v názve zmienený egyptský Luxor, a tiež sa zakladalo na magicko-sexuálnych teóriách P. B. Randolpha, s ktorým rád udržoval kontakt. Randolph ovplyvnil také spoločnosti akými bol napr. Ordo Templi Orientis (O.T.O.). Nie je však známe, či bol jeho súčasťou.
V roku 1888, ešte pred vzostupom Hermetického rádu Zlatý úsvit, Hermetické bratstvo z Luxoru bolo jedinou organizáciou, ktorá vyučovala praktický okultizmus západnej tradície. Medzi členmi bolo niekoľko okultistov (napr. Papus, Th. Reuss alebo A. Crowley), spiritualistov a teozofov. 
Vzťah s Teozofickou spoločnosťou bol na začiatku srdečný a veľa členov jednej organizácie bolo súčasne členom druhej. Neskôr vzájomná väzba zanikla, keď sa rád postavil proti učeniu H. Blavatskej, ktoré bolo založené na východnej tradícii. Davidson sa domnieval, že Blavatská sa ocitla pod vplyvom určitého budhistického rádu. Na oplátku Teozofická spoločnosť zverejnila proces s Thomasom Henrym Burgoynom, sekretárom rádu, autorom spisu "The light of Egypt" a zakladajúcim členom, súdeným za spreneveru, čím chcela ukázať skazenosť rádu.
Júsuf Sa’ad Kámal

 
 
 
Júsuf Sa’ad Kámal () vlastným menom Gregory Konchellah (* 29. marec 1983, Narok, Keňa) je bahrajnský atlét, ktorý sa venuje behu na 800 a 1 500 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 800 metrov na piatom mieste výkonom 1:44,95 min. K tretiemu miestu Alfreda Yega mu chýbalo 13 stotín sekundy.
Kúzelník

Kúzelník (príslušná činnosť je kúzelníctvo) môže byť:
Yeimer López

Yeimer López García známy aj pod skráteným menom Yeimer López (* 28. august 1982, Granma) je kubánsky atlét, ktorý sa venuje behu na 800 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 800 metrov na šiestom mieste výkonom 1:45,88 min. K tretiemu miestu Alfreda Yega mu chýbala 1 sekunda a 6 stotín.
Mág

Mág môže byť:
Eskamotér

Eskamotér môže byť:
Chris Brown (atlét)

 
 
 
 
 
Christopher Brown známy aj pod skráteným menom Chris Brown (* 15. október 1978, Nassau, Bahamy) je bahamský atlét, ktorý sa venuje behu na 400 metrov. Z olympijských hier má štyri medaily.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 400 metrov na štvrtom mieste výkonom 44,84 s. K tretiemu miestu Davida Nevilla mu chýbali 4 stotiny sekundy.
Chris Brown

Chris Brown môže byť:
Iluzionizmus

Iluzionizmus môže byť:
Strana mierneho pokroku v medziach zákona

Strana mierneho pokroku v medziach zákona bola satirická politická strana v Rakúsko-Uhorsku, ktorú roku 1911 založil český spisovateľ Jaroslav Hašek. Bezprostredným popudom na vznik strany boli doplňovacie voľby do Ríšskej rady v 10. vinohradskom okrese. V strane bolo mnoho vtedajších anarchistických básnikov ako Josef Rosenzweig-Moir, Louis Křikava, ďalej maliar Josef Lada či úradník pražskej Techniky Eduard Drobílek.
Strana, ktorá mala v programe napríklad zrušenie poplatkov za používanie verejných záchodov, vznikla v hostinci U zlatého litru v Balbínovej ulici v Prahe na Vinohradoch. 
V apríli 1911 sa výkonný výbor strany uzniesol na znení manifestu, ktorý podpísali napr. Eduard Drobílek, Josef Skružný, Josef Lada, Jaroslav Hašek, sociálnodemokratický politik dr. Bohumír Šmeral, policajný komisár JUDr. Slabý a Emanuel Škatula. 
V súčasnosti na tento názov odkazuje nepriamo Balbínova poetická strana, satirické zoskupenie v Česku.
Johan Wissman

 
 
 
 
 
Johan Lukas Wissman známy aj pod menom Johan Wissman (* 2. november 1982, Helsingborg) je švédsky atlét, ktorý sa venuje behu na 400 metrov.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 400 metrov na ôsmom mieste výkonom 45,39 s. K tretiemu miestu Davida Nevilla mu chýbalo 59 stotín sekundy.
Wallace Spearmon

 
 
 
Wallace Spearmon (* 24. december 1984, Chicago, Illinois, USA) je americký atlét, ktorý sa venuje behu na 100, 200 a 400 metrov. Z majstrovtiev sveta má tri medaily.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 400 metrov pôvodne na treťom mieste výkonom 19,95 s. Krátko po pretekoch ho však za údajne vkročenie do súperovej dráhy diskvalifikovali.
Javier Culson

 
 
Javier Culson Perez známy aj pod skráteným menom Javier Culson (* 25. august 1984) je portorický atlét, ktorý sa venuje behu na 400 metrov cez prekážky.
Kariéra.
Peking 2008.
Na Letných olympijských hrách 2008 v Pekingu skončil v disciplíne 400 metrov cez prekážky v semifinále časom 49,85 s.
Nechajte si ju

Nechajte si ju je debutový album slovenskej skupiny Vidiek, ktorý v roku 1988 vydalo hudobné vydavateľstvo Opus.
Na albume je nahrávka prvého hitu skupiny s názvom „Vidiečan“, s ktorým skupina debutovala aj v televíznej hitparáde Triangel. Skladba „Fajčenie škodí zdraviu“ pôvodne patrila do repertoáru skupiny Ventil RG, z ktorej skupina Vidiek vznikla. O význame albumu pre slovenskú populárnu hudbu svedčí aj to, že bol v roku 2007 vydaný v reedícii SME: Slovenské legendárne albumy.
Artur Noga

 
 
 
Artur Noga (* 2. máj 1988, Racibórz) je poľský atlét, ktorý sa venuje 110 metrov cez prekážky. V tejto disciplíne je juniorským majstrom sveta i Európy.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 110 metrov cez prekážky na piatom mieste výkonom 13,36 s. K tretiemu miestu Davida Olivera mu chýbalo 18 stotín sekundy.
Ladji Doucouré

 
 
 
 
Ladji Doucouré (* 28. marec 1983, Juvisy-sur-Orge, Francúzsko) je francúzsky atlét, ktorý sa venuje 110 metrov cez prekážky. Je dvojnásobným majstrom sveta.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 110 metrov cez prekážky na štvrtom mieste výkonom 13,34 s. K tretiemu miestu Davida Olivera mu chýbalo 16 stotín sekundy.
David Payne (atlét)

 
 
 
David Payne (* 24. júl 1982, Cincinnati, Ohio, USA) je americký atlét, ktorý sa venuje behu na 110 metrov cez prekážky. Na letných olympijských hrách získal jednu medailu.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 110 metrov cez prekážky na druhom mieste výkonom 13,17 s. K prvému miestu Kubánca Dayrona Roblesa mu chýbalo 24 stotín sekundy.
David Payne

David Payne môže byť:
David Oliver (atlét)

 
 
David Oliver (* 24. apríl 1982, Orlando, Florida, USA) je americký atlét, ktorý sa venuje 110 metrov cez prekážky. Na letných olympijských hrách získal jednu medailu.
Kariéra.
Peking 2008.
Na Letných olympijských hrách 2008 v Pekingu skončil v disciplíne behu 110 metrov cez prekážky na treťom mieste výkonom 13,18 s. K druhému miestu Davida Payna mu chýbalao 1 stotina sekundy.
2009.
V júni si počas trénigu vážne zranil lýtko a nebude sa štartovať na Majstrovstvách sveta 2009 v nemeckom meste Berlín.
David Oliver

David Oliver môže byť:
Iluzionista

Iluzionista alebo iluzionik môže byť:
Iluzionista je varietný kúzelník, pozri kúzelník (umelec).
Alfred Aho

Alfred Vaino Aho (* 9. august 1941, Timmins, Ontário, Kanada) je kanadský informatik.
Pracoval pre Bell Laboratories a ako profesor informatiky na Kolumbijskej univerzite v New Yorku. Spolu s Brianom Kernighanom a Petrom Weinbergerom sa spolupodieľal na vytvorení programovacieho jazyka AWK. Spolu s Margaret Corasickovou je autorom tzv. Ahovho-Corasickovej algoritmu na vyhľadávanie v znakových reťazcoch. Je tiež spoluautorom viacerych významných odborných kníh z oblasti informatiky ako napr. "The Design and Analysis of Computer Algorithms" (spolu s Johnom Hopcroftom a Jeffreym Ullmanom) alebo "Compilers: Principles, Techniques, and Tools" (spolu s Ravim Sethim a Jeffreym Ullmanom). V roku 2021 bol (spolu s Jeffreym Ullmanom) ocenený Turingovou cenou za rok 2020.
Kata (karate)

Kata je súborné cvičenie karate. Sú dva druhy kata:
Kata je boj proti imaginárnemu nepriateľovi. Na súťaži sa boduje dynamika, technika, ale aj celkový vzhľad kata. Každá kata je príslušná k určitému STV {stupeň technickej vyspelosti}. Existujú takisto aj historické kata, ktoré nie sú príslušné k širším štýlom karate a ich školám. Na správne zacvičenie danej kata je potrebná duševná, duchovná a fyzická pripravenosť a vyspelosť cvičiaceho.
Gametogamia

Gametogamia môže byť (najmä v zoológii):
Jan Kopecký (hokejista)

Jan Kopecký (* 21. marec 1979, Kolín) je český hokejový útočník.
Je odchovancom pražskej Slávie. V polovici sezóny 2000/01 prestúpil do tímu HC Karlovy Vary. Odtial bol v sezóne 2001/02 na hosťovaní v druholigovom tíme Baník Sokolov. O sezónu na to odohral v tíme HC Havířov Panthers. Sezónu 2003/04 odohral v zámorí v ECHL v klube Idaho Steelheads. V ďalšej sezóne prišiel do Slovenskej extraligy do klubu HK 32 Liptovský Mikuláš, krátko pôsobil aj v tíme HK ŠKP Poprad. V sezóne 2006/07 sa presunul na stredné Slovensko do Zvolena, v ktorom pôsobil dve sezóny. V ďalšej sezóne 2008/09 podpísal zmluvu s metropolou východu, klubom HC Košice, s ktorým získal majstrovský titul.
Pilsko

Pilsko () je mohutný vrch v Oravských Beskydách a v poľských Žywieckych Beskydách. Leží približne severozápadne od Námestova, v blízkosti slovensko-poľskej hranice. Hraničná čiara vedie približne 400 metrov severne od vrcholu, cez Poliakmi označovanú lokalitu "Góra Pięciu Kopców" ().
Poloha.
Nachádza sa v strednej časti pohoria, v geomorfologickom podcelku Pilsko. Napriek tomu, že vrchol leží na území Slovenska, časť masívu sa nachádza na poľskom území, kde nadväzuje pohorie Beskid Żywiecki. Vrch leží v Žilinskom kraji a čiastočne v Sliezskom vojvodstve, na území okresu Námestovo a Powiatu żywieckého. Vrchol Pilska a celá slovenská časť zasahuje na katastrálne územie Námestova a obcí Mútne a Oravské Veselé. Mohutný vrch susedí na západe s Polanicou (), juhozápade s Minčolom (), juhu s vrchom Mechy () a na severe s vrchom "Huńców" (). Hrebeňom vedie rozvodnica Čierneho a Baltského mora. Masív sa nachádza v CHKO Horná Orava, na ktorý nadväzuje "Żywiecki park krajobrazowy" a maloplošný Rezerwat przyrody Pilsko.
Opis.
Mohutný vrch je súčasťou hlavného hrebeňa Oravských Beskýd, ktorý vedie od západu a severne od Pilska sa stáča južným smerom na jeho vrchol. Následne vedie východným smerom do sedla Hliny. Skalnatý vrchol s nízkym, nesúvislým porastom kosodreviny ponúka kruhový rozhľad, nižšie polohy pokrýva zmiešaný les. Pilsko tvorí hranicu medzi rozvodiami; vodné toky zo severnej (poľskej) strany masívu smerujú riečkou Glinna do rieky Visla a Baltského mora, vodné toky zo západných (Bystrý potok), južných (Randová a Veselianka) a východných (Dlhá voda) svahov odvádzajú vodu rieke Orava a ďalej do Čierneho mora. Svojou výškou je po Babej hore druhým najvyšším vrchom Oravských Beskýd.
Geologické podmienky.
Pilsko ako súčasť Beskýd je súčasťou Vonkajších Západných Karpát. Je tvorený tzv. flyšom, striedaním pieskovcov a ílovcov. Činnosť ľadovca bola aktívnejšia na severnej strane o čom svedčia strmšie svahy na severnej strane oproti oblejším svahom na južnej strane.
Výhľady.
Pilsko patrí vďaka svojej výškovej dominancii v okolitej krajine medzi obľúbené ciele turistov na obidvoch stranách štátnej hranice. Vrchol hory poskytuje vynikajúci kruhový výhľad, obzvlášť dobre je pozorovateľná Babia hora a susedné vrchy pohoria, Sliezske a Kysucké Beskydy, Krivánska Fatra, Chočské vrchy a Tatry. Pri vhodných podmienkach je možné zhliadnuť Martinské hole, hrebeň Nízkych Tatier, severnú časť Veľkej Fatry a tisícovky Moravsko-sliezskych Beskýd. 
Prístup.
Ako východisko zo Slovenska slúžia obce Sihelné, Mútne, a Oravské Veselé, z ktorých vedú na vrchol turistické chodníky. V Poľsku je významným turistickým východiskom obec Korbielów, kde sa nachádza jedno z najvýznamnejších poľských lyžiarskych stredísk.
Diskordancia (geológia)

Diskordancia alebo nesúhlasnosť, nekonformita je v geológii vyjadrenie vzťahu dvoch geologických jednotiek, na rozhraní ktorých bolo obdobie neusadzovania (prerušenie sedimentácie) alebo erózie. K tomuto dochádza najčastejšie v dôsledku vynorenia. Časová prestávka spojená s prerušením sedimentácie sa nazýva stratigrafický hiát. Časové trvanie aj plošný rozsah takýchto javov sa môže výrazne líšiť. Môžu predstavovať plošne nerozsiahle oblasti postihnuté podmorskou eróziou, plošne rozsiahle neusadzovania (resp. veľmi pomalej sedimentácie) alebo časovo i priestorovo významné obdobia vynorenia nad hladinu spojené často s rozsiahlou eróziou, napríklad počas orogenézy.
Plocha diskordancie je väčšinou vodorovná a mladšie sedimenty nového cyklu sa na ňu nasadajú paralelne. Často sú na spodnej strane mladšieho celku prítomné tzv. bazálne klastiká s obliakmi pochádzajúcimi zo starších podložných hornín. Niekedy možno pozorovať pochovaný reliéf, ktorý bol na mieste pred opätovným pokračovaním sedimentácie. Prítomné môžu byť paleopôdy, paleokras a iné javy.
Opakom je konkordancia.
Typy nesúhlasnosti.
Skrytá nesúhlasnosť.
Skrytá tiež paralelná nesúhlasnosť alebo diskonformita vzniká pri prerušení sedimentácie alebo erózii bez zvrásnenia terénu. Je podmienená iba hiátom. Môže byť spôsobená jednoduchým výzdvihom a neskorším poklesom, po ktorom nasledovalo pokračovanie sedimentácie. Teda vrstvy ležia nad sebou konkordantne. Väčšinou býva pozorovateľná ako erózny styk (výmole, kôry zvetrávania). Niekedy je preukázateľná iba biostratigrafickými metódami.
Uhlová nesúhlasnosť.
Uhlová alebo zjavná diskordancia vzniká, keď sú podložné horniny zvrásnené (výchýlené zo svojej pôvodnej vodorovnej polohy) a erodované. Následná sedimentácia spôsobila usadenie mladších hornín, ktoré úž neležia rovnobežne s podložnými. V odkryvoch možno pozorovať zreteľný uhol, ktorý zvierajú sedimentárne súbory. Ak mladší útvar prekrýva zvrásnené podložie, môže byť takáto diskordancia zrejmá aj z geologickej mapy. Uhlovú diskordanciu si možno pri nedostatočnom odkrytí terénu spliesť so šikmým zvrstvením. Uhlová diskordancia je väčšinou prejavom intenzívnych tektonických pohybov uložených v sedimentárnom zázname.
Fenomén uhlovej diskordancie objavil v Škótsku James Hutton, v Jedburgh roku 1787 a na Siccar Point roku 1788.
Citácia

Citácia alebo citovanie môže byť:
Citácia môže byť aj:
Citovanie môže byť aj vyvolávanie duchov, diabla a pod., pozri vyvolávanie
Polyaromatický uhľovodík

Polyaromatické uhľovodíky (PAU) alebo polycyklické aromatické uhľovodíky (PAH, z anglického "polycyclic aromatic hydrocarbons") sú skupinou aromatických uhľovodíkov s najmenej dvoma benzénovými jadrami, ktoré vznikajú prevažne pri nedokonalom spaľovaní. Patria sem napríklad naftalén, antracén a fenantrén. 
Vlastnosti.
Existujú stovky PAU, z ktorých mnohé sú mutagénne alebo karcinogénne. Najlepšie bol preskúmaný benzo[a]pyrén (BaP), ktorý môže byť vdýchnutý, ale vstupuje do tela aj v potrave alebo cez kožu. Expozícia BaP môže viesť k ohrozeniu zdravého vývoja plodu, vzniku rakoviny, podráždeniu až popáleniu kože.
Zdroje znečistenia PAU.
Významnými zdrojmi znečistenia polyaromatickými uhľovodíkmi sú priemyselné podniky (chemičky, hute, elektrárne, teplárne), ale aj spaľovacie motory dopravných prostriedkov alebo individuálne vykurovanie. Vo vnútornom prostredí môžu byť významným zdrojom PAU cigaretový dym, sviečky a vonné tyčinky alebo tepelná úprava potravín (napr. grilovanie).